KRITÉRIA VÝBERU ŽIAKOV DO ŠPORTOVEJ TRIEDY ZAMERANEJ NA BASKETBAL/FUTBAL.

**V školskom roku 2019/2020 otvárame opäť v 5. ročníku športovú triedu, v ktorej vám ponúkame športovú prípravu so zameraním na basketbal a futbal.**

Zriadenie športovej triedy sa riadi § 103 – 106 z. č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov.

Športová trieda na základnej škole je trieda určená pre športovo-talentovaných žiakov, v ktorej je systematická športová príprava súčasťou vyučovania. Činnosť v športovej triede je zameraná na optimálny rozvoj pohybových predpokladov žiakov pre konkrétne športové odvetvia a zvyšovanie ich športovej výkonnosti. Celkovému  cieľu podriaďujeme v spolupráci s klubom BKM Iskra Svit a FK Svit aj  výber kvalifikovaných trénerov a učiteľov športovej prípravy do športových tried. Základným predpokladmi  je pedagogicky prosociálny prístup k žiakom – zverencom, pozitívne charakterové vlastnosti trénera.

V športovej triede sa vyučuje podľa upraveného učebného plánu školy a predmet športová príprava sa vyučuje ako súčasť výchovno-vzdelávacieho procesu podľa osobitných učebných osnov vypracovaných v súlade so zásadami športového tréningu v priestoroch školy.

**Počet vyučovacích hodín v 5. ročníku v športovej triede je** oproti klasickej triede **navýšený o 3h športovej prípravy týždenne.**

Termín výberu: 14.mája 2019 Je potrebné si so sebou doniesť: športovú obuv a odev

Náhradný termín: 20. – 31. mája 2019 (od 13.00 -15.00 – po dohode)

Riaditeľstvo Základnej školy Komenského 2 vo Svite po prerokovaní s pedagogickou radou a Radou školy určilo a prijalo tieto kritéria pre prijatie žiakov do 5. ročníka športovej triedy.

Výberu do športových tried sa môžu zúčastniť žiaci **4. ročníka (ročník narodenia od 1.9.2008 do 31.8. 2009)** so záujmom o basketbal a futbal, ktorí spĺňajú kritéria výchovy a vzdelávania a v školskom roku 2018/2019 a úspešne ukončia 4. ročník základnej školy.

**KRITÉRIA VÝBERU:**

ZÁKLADNÝ VÝBER:

* Zdravotný stav ( o spôsobilosti znášať tréningové zaťaženie - rozhoduje lekár),
* Telesná stavba (meriame telesnú výšku, hmotnosť),
* Vôľové, psychické vlastnosti, schopnosť pracovať v kolektíve (dotváranie obrazu dieťaťa –o zdravotnom stave, rodinnom zázemí, osobnostných vlastnostiach – psychodiagnostika školským psychológom)

ŠPECIALIZOVANÝ VÝBER:

Vyberáme vhodných jedincov s perspektívou zaradenia do dorasteneckých družstiev, špičkových družstiev, reprezentačných družstiev (kadetských, juniorských), do centier talentovanej mládeže.

Všeobecná pohybová výkonnosť:

* Beh na 50 m (ukazovateľ rýchlosti)
* Skok do diaľky z miesta (ukazovateľ výbušnej sily DK)
* Ľah - sed (ukazovateľ sily brušných svalov)
* Hod 2 kg plnou loptou (ukazovateľ sily HK)
* 12 min beh/6 min beh (ukazovateľ vytrvalosti)
* člnkový beh 5x10 metrov (faktor akceleračnej rýchlosti)

Špeciálna pohybová výkonnosť

* Dribling futbal/basketbal (ukazovateľ loptovej techniky)

PODMIENKY ÚSPEŠNÉHO VYKONANIA SKÚŠOK:

Vyhodnotením jednotlivých kritérií a absolvovaním pohybových testov výberová komisia získa informácie o pohybovej zdatnosti uchádzačov pre daný šport. Podľa výsledkov testov a splnenia ostatných kritérií sa stanoví poradie uchádzačov o prijatie do športovej triedy. Výsledky testov budú zverejnené na školskej stránke školy.

Prijatým žiakom vydá riaditeľ školy oznámenie, prípadne rozhodnutie o prijatí do športovej triedy.

Súčasťou výberu je potvrdenie lekára o zdravotnej spôsobilosti - vydáva všeobecný lekár

a prihláška a súhlas rodičov o zaradení žiaka do športovej triedy.

Záujemcovia si môžu prihlášky vyzdvihnúť v pracovných dňoch osobne u riaditeľky školy, alebo stiahnuť zo školskej stránky <https://zssvit.edupage.org/text51/>? , prípadne Vám ju pošleme na základe vyžiadania mailom. Posledný termín odovzdania prihlášok je do 14. mája 2019 (deň konania výberu).

Sme presvedčení, že uvedené pozitívne referencie o našej škole a úspešnom fungovaní športovej triedy v školskom roku 2015/2016, 2016/2017, 2017/2018 a 2018/2019, Vás, vážení rodičia, budú motivovať k rozhodnutiu, aby ste svoje dieťa, ktoré má predpoklady zvládnuť nároky vstupných testov a vzdelávania sa v športovej triede, prihlásili do nami pripravovaného výberu športových talentov.

 Mgr. Monika Dudinská riaditeľka školy

Celkový počet hodín zameraných na telesnú a športovú výchovu a športovú prípravu:

|  |  |
| --- | --- |
| 2h | telesná a športová príprava podľa Štátneho vzdelávacieho programu (iŠVP) a voliteľných hodín Školského vzdelávacieho programu (ŠkVP) |
| 3h | športová príprava |

Celkový počet hodín telesnej a športovej prípravy je **5**.